  Виталий Пронин Егит суредасьёс Евгений Бикузин но Елена Касимова 23-тӥ толшоре стрит-арт адӟытонзэс усьтозы. Соос возьматозы быдэс дуннелы тодмо но «Дано Удмурт» ним басьтэм адямиослэсь трафаретэн суредам портретъёссэс. Ужрадын кылбурчиос Андрей Баранов, Пётр Захаров но Владимир Горохов кылбуръёссэс лыдӟозы .Тросэз «Дано удмурт» луэм адямиос улонысь кошкемын ини (космонавт Юрий Гагарин, тодосчи Альберт Эйнштейн, крезьгурчи Сергей Курёхин, суредась Казимир Малевич, ужбергатӥсь Стив Джобс, кылбурчи Дмитрий Пригов). Нимтулэз басьтон понна, нимысьтыз Иже вуылӥзы крезьгур критик Артемий Троицкий но кинорежиссёр Эмир Кустурица.Удмуртиын улӥсьёслэн но удмуртъёслэн сюлэмзы укыр гыбданы кутскиз, та куаретонэн герӟаськем проектэн кивалтӥсь Энвиль Касимов «дано удмурт» нимез али росси гражданин луэм француз актёрлы Жерар Депардьелы сётэмез бере. Та учыр тодмо луэм бере, йыркурзэ вераса, блог-пост гожтӥз Юлия Никитина, Улосэз азинтонъя институтэн кивалтӥсь.Адӟытонын Жерар Депардьелэн портретэз луоз меда? Тае тододы «Известия Удмуртской Республики» газетлэн галереяяз лыктэмды бере. Теги: АндрейБаранов ПётрЗахаров Стрит-арт Улосэзазинтонъяинститут ЭнвильКасимов  